VALTIOVARAINMINISTERIÖ	VM  166:04/2003		
	Hallinnon kehittämisosasto			
	VAHTI	14.6.2004		

Jakelussa mainituille

TIETOLIIKENNEVERKKOJEN JA PÄÄTELAITTEIDEN TIETOTURVALLISUUS -  TYÖRYHMÄN ASETTAMINEN 

Asettaminen 
Valtiovarainministeriö (VM) on tänään asettanut Valtionhallinnon tietoturvallisuuden johtoryhmän (VAHTI) alaisuuteen työryhmän kehittämään hallinnon tietoliikenneverkkojen ja päätelaitteiden tietoturvallisuutta.

Taustaa
Tietoturvallisuus on olennainen osa valtionhallinnon toimintaa. Tietoturvallisuudella varmistetaan hallinnon toiminnan luotettavuus ja sujuvuus.

VM vastaa valtionhallinnon tietoturvallisuuden yleisestä ohjauksesta ja kehittämisestä. Näissä tehtävissä keskeisenä koordinaatioelimenä ja VM:ötä tukevana ryhmänä toimii VM:n asettama ja johtama Valtionhallinnon tietoturvallisuuden johtoryhmä VAHTI. VAHTIlla on keskeinen rooli hallinnon tietoturvallisuuden kehittämisessä ja ohjauksessa. 

Valtiovarainministeriö on käynnistänyt valtionhallinnon tietoturvallisuuden kehitysohjelman (VM:n VAHTI-julkaisu 1/2004, www.vm.fi/vahti) toimeenpanon ministeri Wideroosin kirjeellä 3.3.2004 (VM 7/01/2004). Ohjelma on käsitelty pääministeri Vanhasen johtamassa tietoyhteiskuntaohjelman ministeriryhmässä sekä ministeri Mannisen johtamassa hallinnon ja aluekehityksen ministeriryhmässä. 

Laajaan ohjelmaan sisältyy 28 kehittämiskohdetta ja tällä päätöksellä asetetun tietoliikenne- ja päätelaitteiden tietoturvallisuutta käsittelevän työryhmän toiminta ja tehtävät ovat tärkeä osa kehitysohjelmaa.
	
Toimikausi
14.6.2004 - 30.10.2005
	
 Työryhmän tavoitteet ja tehtäväalueet

Työryhmän  tavoitteena on kehittää ja tehdä esityksiä valtionhallinnon tietoliikenneverkkojen ja käytettävien päätelaitteiden tietoturvallisuudesta. Jaoston tehtäviä on kuvattu Valtionhallinnon tietoturvallisuuden kehitysohjelman kohdassa 5.3.4. Tehtäväalueita ovat:

- ohjeen laadinta langattomien lähiverkkojen tietoturvallisuuden toteuttamisesta
- ohjeen laadinta mobiililaitteiden tietoturvallisuudesta
- langattomien lähiverkkojen ja mobiililaitteiden tietoturvallisuuden seuranta ja tiedonvälitys riskeistä ja hyvistä käytännöistä
- suunnittelu- ja hankintayhteistyön kehittäminen langattomien lähiverkkojen ja mobiililaitteiden tietoturvallisuuden edistämiseksi
- sähköpostin ja tietoliikenneyhteyksien tietoteknisen turvallisuuden linjausten valmistelu
- esitysten valmistelu VAHTIlle tietoliikenneturvallisuudessa
- esitysten valmistelu VAHTIlle mobiiliratkaisuista
- voimassaolevista VAHTI- ohjeista ryhmän tehtäväalueeseen liittyvien ohjepäivitystarpeiden arviointi

Organisointi

Työryhmä perustetaan Valtionhallinnon tietoturvallisuuden johtoryhmän VAHTI alaisuuteen ja ohjaukseen. Sen organisointi on seuraava:

	Puheenjohtaja:
tietoturvapäällikkö Mats Kommonen, Turun yliopisto

	Jäsenet:
		erikoissuunnittelija Jorma Huttunen, Etelä-Suomen lääninhallitus
		tietoliikenneasiantuntija Tuomo Huuppola, Ilmailulaitos
		tietoturva-asiantuntija Pasi Hänninen, Viestintävirasto
		luokkavastaava Toni Härkönen, Helsingin kauppakorkeakoulu
		tietoverkkoasiantuntija Martti Jokipii, Tampereen tekninen yliopisto
		erikoistutkija Kari Karlsson, Ilmatieteen laitos
		kehityspäällikkö Leo Kaunisto, Tampereen tekninen yliopisto
atk-ylläpitäjä Sami O. Koskinen, Teknillinen korkeakoulu
		järjestelmäasiantuntija Kari Likovuori, työministeriö
		majuri Perttu Luhtakanta, Pääesikunta
		tietoliikenneasiantuntija Petri Ollikainen, Ilmailulaitos
		tietoliikenneasiantuntija Ilkka Peräläinen, valtiovarainministeriö
		projektipäällikkö Olli-Pekka Rissanen, valtiovarainministeriö
		osastoinsinööri Pekka Ylitalo, Pääesikunta
tietoturvapäällikkö Mauri Rosendahl, Helsingin yliopisto

Työryhmän kokoonpanoa voidaan tarvittaessa muuttaa VAHTIn tai sen puheenjohtajan päätöksellä. 

	Sihteeritehtävät:
Työryhmä valitsee keskuudestaan sihteerin tai sihteerit.

Kustannukset

Työryhmän mahdollisesti tarvitsemat  asiantuntijapalvelut maksetaan momentilta 28.80.20. Kukin organisaatio vastaa edustajiensa matkakustannuksista.

Ylijohtaja  			Jorma Karjalainen

Neuvotteleva virkamies		Mikael Kiviniemi
			VAHTIn puheenjohtaja

JAKELU:
Jaostossa edustetut organisaatiot
Jaoston puheenjohtaja ja jäsenet
VAHTI